Diari Oficial de la Generalitat Valenciana


Sumari del DOGV 9920, del 22-08-2024 (2024/8247)

ACORD de 28 de juliol de 2024, de la Dirección General de Patrimoni, d’incoació del procediment per a la declaració administrativa d’herència intestada a favor de la Generalitat i adjudicació dels béns i drets de l’herència de Francina Anna Urquhart Massey.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9920

Data del DOGV
:   22-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8247

CVE
:   UZKY-K-0817-0235

Data del document
:   28-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 229/2018

Causant: Francina Anna Urquhart Massey. DNI: \*\*\*\*560\*\*

Lloc i data de la defunció: Alaquàs (València), 10 de gener de 2017.

Últim domicili: Alaquàs (València).

*Antecedents de fet*

Mitjançant un escrit presentat en esta administració pública per l’Ajuntament d’Alaquàs, es comunica la defunció de Francina Anna Urquhart Massey, sense aportar documentació personal de la causant.

El 4 de maig de 2018, el director general del Sector Públic, Model Econòmic i Patrimoni va dictar una resolució per la qual s’ordenava l’inici del procediment d’investigació prèvia a l’adopció de l’acord d’incoació.

De les actuacions dutes a terme per esta direcció general, es constata que la causant mor el 10 de gener de 2017, sense haver atorgat testament i havent estat empadronada a l’Ajuntament d’Alaquàs.

Amb data 9 de novembre de 2018, el director general del Sector Públic, Model Econòmic i Patrimoni dicta un acord d’incoació del procediment per a la declaració administrativa d’herència intestada a favor de la Generalitat i adjudicació dels béns i drets de l’herència de Francina Anna Urquhart Massey, que es va publicar en el *Diari Oficial de la Generalitat Valenciana*  el 26 de desembre de 2018 i es va exposar en el tauler d’edictes de l’Ajuntament d’Alaquàs del 19 de novembre al 20 de desembre de 2018.

Investigat el cabal relicte, amb data 8 de febrer de 2024 es dona trasllat a l’Advocacia General de la Generalitat d’una proposta de resolució d’acceptació de l’herència de la causant, a l’efecte de l’emissió de l’informe preceptiu en els termes de l’article 6.1 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat.

Amb data 27 de febrer de 2024, es rep este informe, la consideració jurídica tercera del qual posa de manifest que el procediment ha caducat, d’acord amb el que es disposa en l’article 6.1 del Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat.

Amb data 8 de juliol de 2024 el director general de Patrimoni firma la resolució de caducitat del procediment.

De les actuacions prèvies resulta que no consta l’existència d’hereus testamentaris ni legítims, per la qual cosa es procedix iniciar un nou procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que preveuen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 13 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques,

ACORDE

*Primer*

Iniciar un nou procediment de declaració de la Generalitat com a hereua abintestada de Francina Anna Urquhart Massey per no haver-se produït la prescripció.

*Segon*

Incorporar els actes i tràmits el contingut dels quals s’haguera mantingut igual si no s’haguera produït la caducitat.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, en els taulers d’anuncis dels ajuntaments corresponents a l’últim domicili de la persona causant, al del lloc de la defunció i on radique la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant, o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 28 de juliol de 2024

Antonio Joaquín Woodward Poch

Director general de Patrimoni